**2.2. Societatea de Transport București STB SA**

*(fostă Regie Autonomă până la data de 16 septembrie 2018)*

Rețeaua de transport utilizată de Societatea de Transport București STB SA se bucură de o atractivitate crescută, adresându-se unei populații de peste două milioane de locuitori, datorită extinderii sale pe întreaga suprafață a Capitalei, dar și pe unele coridoare radiale de transport aflate în județul Ilfov. Pentru o mai bună adaptare la structura și volumul cererii de transport, STB SA utilizează patru moduri de transport public de suprafață: Metroul Ușor, Tramvai, Troleibuz și Autobuz.

Serviciul de transport public local din Municipiul București este un serviciu de interes și utilitate publică locală, ce funcționează pe principiul continuității și se bazează pe o experiență acumulată în peste 100 de ani de activitate în slujba comunității.

**PRINCIPALELE DIRECȚII DE ACȚIUNE ÎN ANUL 2018**

* **Demersuri pentru atribuirea serviciului de transport public de persoane în Municipiul București; transformarea Regiei Autonome de Transport București în societate comercială**

Respectarea prevederilor Regulamentului (CE) nr.1370/2007 referitoare la calitatea de operator intern al prestatorului de servicii de transport public implică reglementarea modului de exercitare a controlului efectiv al Autorității Competente asupra operatorului.

Acest aspect a fost reglementat prin transformarea R.A.T.B. în societate comercială la care Autoritatea Competentă poate să dețină întreg/majoritatea capitalului social.

Atribuirea serviciului de transport public de persoane în Municipiul București la Regia Autonomă de Transport București s-a realizat prin Hotărârea Consiliului General al Municipiului București nr.55/22.02.2018, prin care a fost aprobată schimbarea formei juridice din regie autonomă în societate pe acțiuni cu denumirea Societatea de Transport București STB S.A., având ca acționari: Municipiul București prin Consiliul General al Municipiului București (99,99%) și Județul Ilfov prin Consiliul Județean Ilfov (0,01%).

În data de 6.09.2018, prin Hotărârea Consiliului General al Municipiului București nr. 574, a fost avizată documentația de atribuire a contractului de delegare a gestiunii Serviciului Public de Transport, în arealul deservit de Asociația de Dezvoltare Intercomunitară pentru Transport Public București Ilfov

Activitatea pentru Societatea de Transport București STB S.A. a început la data de 12.09.2018 – data eliberării certificatului de înregistrare de către Oficiul Registrul Comerțului (ORC). Societatea care a luat ființă prin reorganizarea fostei regii autonome a preluat toate drepturile și obligațiile acesteia.

În data de 17 septembrie 2018 a fost încheiat, între Asociația de Dezvoltare Intercomunitară pentru Transport Public București Ilfov și Societatea de Transport București STB S.A., Contractul de delegare a gestiunii serviciului de transport public de călători nr.1, având ca obiect delegarea prin atribuirea directă agestiunii Serviciului de transport public local cu autobuze, troleibuze și tramvaie către Societatea de Transport București STB SA pe raza administrativ-teritorială a Municipiului București și a Județului Ilfov (pentru Unitățile Administrativ Teritoriale membre ADTPBI beneficiare ale Serviciului de transport public local), de către Autoritatea Contractantă, cu condiția îndeplinirii de către Operator a Obligațiilor de serviciu public.

Ulterior, a fost încheiat, între Asociația de Dezvoltare Intercomunitară pentru Transport Public București Ilfov și Societatea de Transport București STB S.A. Actul Adițional nr.1 la Contractul de delegare a gestiunii serviciului de transport public de călători nr.1, care completează aspecte prevăzute în contract.

* **Menținerea activității de transport public de persoane în condiții de confort și siguranță (indicatori cantitativi și calitativi specifici activității)**

Prestația de transport a avut la bază programul stabilit pentru anul 2018, desfășurat pe 161 linii gestionate de RATB (26 de tramvaie, 16 de troleibuze și 119 de autobuze), din care 21 linii preorășenești, fără desființarea acelora cu parc redus de vehicule în vederea asigurării continuității serviciului oferit, cu conservarea caracterului social al transportului public.

În continuarea procesului de majorare a rezervei de parc, ca urmare a derulării contractelor de aprovizionare cu reperele necesare repunerii în circulație a vehiculelor imobilizate temporar, dar și intrării în circulație a noilor autobuze marca Otokar, parcul scos zilnic pe trasee a înregistrat o creștere cu aproximativ 2 %, ajungând în decembrie 2018 la 1.328 vehicule (280 tramvaie, 181 troleibuze, 867 autobuze), față de cel programat la începutul anului, de 1.301 vehicule (280 tramvaie, 177 troleibuze, 844 autobuze).

În perioada de referință, parcul disponibil a fost optim utilizat, fiind aplicate măsuri de suplimentare a capacității de transport și în afara perioadelor de maximă solicitare ale zilei, concretizate prin reducerea timpului de așteptare în stații și, implicit, reducerea gradului mediu de aglomerare în vehicule, cu cca. 9,6%.

În cazul autobuzelor este de remarcat faptul că, pe măsura intrării în vigoare a contractelor de achiziții de piese mecanice și de caroserie, precum și continuarea ritmică a aprovizionărilor pe parcursul anului 2018, s-a reușit reducerea autobuzelor imobilizate la 62, fata de 104 nefuncționale înregistrate la începutul perioadei analizate.

Pentru curățarea stațiilor de tramvaie, incintelor, platformelor de parcare și a căilor de acces, în primele luni ale anului 2018 s-a acționat cu 46 freze de zăpadă, precum și cu utilajul special pentru topit zăpada.

În perioada ianuarie - aprilie 2018 s-a asigurat cu prioritate în traseu întreg parcul disponibil tehnic cu instalațiile de încălzire salon funcționale.

Având în vedere căderile abundente de zăpadă de la începutul anului 2018, s-au luat măsuri în vederea scoaterii în traseu a întregului parc disponibil de1.307vehicule(280 tramvaie, 177 troleibuze, 850 autobuze) și în continuare, pentru o mai bună servire a utilizatorilor transportului public pe tot parcursul zilei, a fost prelungit programul a211ture de ranforsare.

Începând cu luna martie, au fost derulate măsurile cuprinse în “*Programul de îmbunătățire a stării de curățenie, esteticii vehiculelor și dotărilor RATB, în anul 2018*“, în conformitate cu prevederile din Anexa nr. 1, parte integrantă a Dispoziției Primarului General nr. 398/31.03.2017.

S-a reușit o creștere cu cca.4%a numărului de autobuze cu instalații de aer condiționat funcționale prezente în traseu, ajungându-se în perioada de referință la un maxim de436autobuze.

Pentru asigurarea circulației mijloacelor de transport public în perioada sezonului de iarnă, au fost derulate activități specifice care au constat și în deszăpezirea celor474refugii pietonale amplasate în stațiile de tramvai, în conformitate cu Dispoziția Primarului General nr. 1939/31.10.2018.

Pentru asigurarea microclimatului în vehiculele de transport public, subliniem sprijinul acordat de municipalitate, care a aprobat completarea listei obiectivelor de investiții cu finanțare integrală sau parțială de la buget, cu modernizarea a 150 autobuze Mercedes Euro 3, prin echiparea cu instalații de aer condiționat în salonul călătorilor, iar până la sfârșitul anului 2018 au fost montate toate echipamentele planificate.

De asemenea, au fost realizate demersuri pentru montarea acestor instalații și pe 259 tramvaie, din care a fost echipat doar un tramvai marca V3ACHPPC, dar și 18 troleibuze din cele 100 prevăzute în programul multianual.

Având în vedere vechimea parcului de vehicule destinat transportului urban de călători, pentru asigurarea unui transport în condiții de calitate și confort a utilizatorilor, se impune reînnoirea acestuia prin achiziționarea unor vehicule moderne care trebuie să îndeplinească întocmai prescripțiile europene referitoare la emisiile de noxe, accesul neîngrădit al persoanelor cu dizabilități locomotorii, dotate cu sisteme de informare audio - vizuală, instalații de climatizare, etc.

În acest sens, S.T.B. a transmis Autorităților Locale propuneri care au fost analizate și considerate sustenabile având în vedere interesul general al serviciului de transport public pentru cetățenii capitalei.

Astfel, prin H.C.G.M.B. nr.395/21.12.2016, modificată prin H.C.G.M.B. nr. 225/19.04.2018 și H.C.G.M.B. nr. 277/17.05.2018 s-a aprobat achiziționarea de către Municipiul București a unui număr de 100 de tramvaie (90 buc. cu lungime de 36 m. și 10 buc. bidirecționale, cu lungime de 27 m.), în cadrul unui program multianual pe o durată de 4 ani, precum și studiul de oportunitate “Achiziționare tramvaie și echipamente necesare îmbunătățirii transportului public de călători pe liniile 1, 10, 21, 25, 32, 40, 41 si 55".

De asemenea, prin H.C.G.M.B. nr. 394/21.12.2016 s-a aprobat achiziția unui număr de 400 de autobuze urbane (320 buc. din gama 12 m., 50 buc. din gama 10 m. și 30 buc. din gama 18 m.), precum și a 100 troleibuze.

În urma organizării licitației, contractul pentru cele 400 autobuze a fost adjudecat firmei turcești Otokar și, conform graficului, în cursul anului 2018 au fost livrate 100 autobuze.

În cadrul ședințelor C.G.M.B. din anul 2018 au fost emise:

* H.C.G.M.B. nr. 376/20.06.2018 privind aprobarea Studiului de Oportunitate ,,Achiziționare autobuze electrice necesare îmbunătățirii transportului public de călători pe 14 trasee în Municipiul București";
* H.C.G.M.B. nr. 690/ 18.10.2018 privind aprobarea indicatorilor tehnico-economici și a Studiului de oportunitate “Achiziționare mijloace de transport mai puțin poluante necesare îmbunătățirii transportului public de călători în Municipiul București” finanțate prin Fondul de Mediu.

Având în vedere creșterea gradului de atractivitate prin îmbunătățirea calității serviciului de transport public pe linia de tramvai 21, în urma delimitării amprizei căii de rulare a tramvaielor de carosabilul destinat traficului rutier, măsura care a condus la creșterea vitezei comerciale programată de la 13 km/h la 16 km/h și, implicit, la reducerea duratei de călătorie a utilizatorilor între zonele de interes, proiectul a fost implementat tronsonat și pe liniile 1, 10, 32, 34, 41, urmând ca acesta să fie extins și în următoarele zone:

* traseul liniei 45, tronsonul modernizat cuprins între Bd. Laminorului – Bd. Bucureștii Noi de pe Șos. Chitilei, pe o lungime de cca. 4 km c.s.;
* pe tronsonul modernizat al liniilor 19, 23, 27, cuprins între Șos. Mihai Bravu - str. Dristorului de pe Bd. Camil Ressu, pe o lungime de cca. 0,4 km c.s.;
* pe traseul liniei 47, tronsonul modernizat cuprins între Sos. Progresului - str. Sebastian de pe Cal. 13 Septembrie, pe o lungime de cca. 7,6 km c.s.;
* pe tronsonul modernizat al liniilor 46, 55, cuprins între Șos. Mihai Bravu - Șos. Pantelimon de pe Șos. Iancului, pe o lungime de cca. 2,4 km c.s.;
* pe tronsonul modernizat al liniilor 7, 11, 25 cuprins între CFR Progresului - Piața Eroii Revoluției de pe Șos. Giurgiului, pe o lungime de cca. 7,6 km c.s.

În vederea scurtării timpilor de călătorie au fost promovate la Comisia Tehnică de Circulație a Municipiului București următoarele proiecte:

- modificarea traseului liniei 178 pe sens terminal „Sala Palatului”, de la intersecția Bd. Uverturii/ str. Dreptății, pe str. Dreptății, Bd. Iuliu Maniu, bretea Pasaj Lujerului, Șos. Virtuții;

- punerea în funcțiune a semaforului situat la intersecția str. Vasile Pârvan/alee terminal troleibuze;

- instalarea unui corp de semafor cu lumină verde intermitent pe Drumul Taberei, înaintea intersecției cu Bd. Vasile Milea, sens Bd. Timișoara;

- semaforizarea intersecției Șos. Olteniței/str. Grigore Marin/alee terminal „Romprimˮ;

- montarea unor corpuri de semafor pentru tramvaie și modificarea diagramelor ciclului semaforic în intersecțiile: Calea Șerban Vodă/Bd. Tineretului și Bd. Corneliu Coposu/ str. Sf. Vineri; Șos. Mihai Bravu/Calea Vitan și Bd. Timișoara/Bd. Vasile Milea; str. Liviu Rebreanu/Bd. 1 Decembrie 1918, Bd. Iancu de Hunedoara/ str. Roma, Bd. Iancu de Hunedoara/ Calea Dorobanți (tramvaiele au prioritate de trecere fața de traficul rutier);

- delimitarea cu stâlpișori a căii de rulare pe traseele liniilor 1, 10, 21, 32, 34 pe Cal. Văcărești, tronsonul cuprins între pasajul Mihai Bravu și str. Costache Stamate și 41 pe Bd. Mareșal Alexandru Averescu, tronsonul cuprins între Bd. Ion Mihalache și Bd. Mărăști, precum și cu garduri de protecție pe arterele: Calea Călărași, Bd. Bucureștii Noi, Calea Șerban Vodă și Bd. Gheorghe Șincai;

- reorganizarea circulației în ambele sensuri pe str. Vâlcele în vederea fluentizării traficului rutier și a troleibuzelor liniilor 91 și 96 pe str. Antiaeriană.

Principalii indicatori ai prestației realizați în anul 2018, comparativ cu anul 2017, sunt prezentați în tabelele de mai jos.

**Indicatori cantitativi**

Parcul inventar – 31.12.2018

|  |  |  |
| --- | --- | --- |
| **Total parc,** din care: | **2017** | **2018** |
| **1.930** | **1.894** |
| -tramvaie (vag.motor) | 486 | 486 |
| - troleibuze | 297 | 265 |
| - autobuze | 1.147 | 1.143 |

Numărul de trasee – 31.12.2018

|  |  |  |
| --- | --- | --- |
| **TOTAL**, din care: | **2017** | **2018** |
| **161** | **163** |
| - tramvaie | 26 | 26 |
| - troleibuze | 16 | 16 |
| - autobuze | 119 | 121 |

**Indicatori calitativi**

 Oferta de transport - loc. km. la 6,5 căl. / m2 (milioane)

|  |  |  |
| --- | --- | --- |
| **Total**, din care: | **2017** | **2018**(estimat) |
| **9.420,29** | **10.383,83** |
| - tramvaie | 4.129,88 | 4.485,62 |
| - troleibuze | 813,10 | 874,82 |
| - autobuze | 4.477,31 | 5.023,39 |

Viteza medie de exploatare (km/h)

|  |  |  |
| --- | --- | --- |
| **Total,** din care: | **2017** | **2018**(estimat) |
| **12,78** | **12,77** |
| - tramvaie | 12,90 | 12,91 |
| - troleibuze | 10,83 | 10,95 |
| - autobuze | 13,17 | 13,11 |

* **Activitatea economico-financiară**

Proiectul Bugetului de Venituri și Cheltuieli a fost aprobat de Consiliul General al Municipiului București în data de 22.02.2018, prin Hotărârea nr.63, având următoarea structură:

|  |  |
| --- | --- |
| VENITURI TOTALE, din care: | 996.686 mii lei |
| Venituri proprii: | 302.796 mii lei |
| Subvenție: | 693.890 mii lei |
|  |  |
| CHELTUIELI TOTALE, din care: | 996.686 mii lei |

Pentru activitatea de investiții suma aprobată a fost de 231.784,49 mii lei, repartizată astfel:

|  |  |
| --- | --- |
| 1. surse proprii: | 5.910,33 mii lei |
| 2. alocări de la buget, din care: | 225.874,16 mii lei |
| - alocații bugetare | 201.944,16 mii lei |
| - rambursări de credite externe(rata fixă) | 23.930,00 mii lei |

În cadrul aceleiași ședințe, Consiliul General al Municipiului București a aprobat, prin Hotărârea nr.54 Bugetul propriu al Municipiului București pentru anul 2018, sursele financiare alocate pentru asigurarea desfășurării activității de transport public de persoane fiind în cuantum de 369.593 mii lei.

În ședința din data de 14.06.2018, Consiliul General al Municipiului București a aprobat, prin hotărârea nr.370, suplimentarea subvenției alocată serviciului de transport public de persoane cu 90.000 mii lei, ajungând la o sumă de 459.593 mii lei pentru anul 2018.

În data de 26.07.2018, a fost supusă aprobării în ședința Consiliului General al Municipiului București o nouă rectificare a bugetului propriu, HCGMB nr.447 incluzând suplimentarea subvenției alocată serviciului de transport public de persoane cu 21.407 mii lei, ajungând la o sumă de 481.000 mii lei pentru anul 2018.

În ședința Consiliului General al Municipiului București din 23.08.2018, prin hotărârea nr.557 privind rectificarea Bugetului Municipiului București pe anul 2018, a fost aprobată suplimentarea subvenției pentru R.A.T.B. cu suma de 43.787,29 mii lei, ajungând la o sumă de 524.787,29 mii lei pentru anul 2018.

În data de 06.09.2018, prin hotărârea nr.581, Consiliul General al Municipiului București a aprobat suplimentarea subvenției pentru R.A.T.B. cu suma de 40.000 mii lei, ajungând la o sumă de 564.787,29 mii lei pentru anul 2018.

În ședința Consiliului General al Municipiului București din 30.10.2018, prin hotărârea nr.744 s-a aprobat o nouă rectificare a bugetului propriu al Municipiului București, iar la capitolul Transporturi - Subvenții pentru acoperirea diferențelor de preț și tarif a fost inclusă suma de 200.000 mii lei, suma totală aferentă anului 2018 fiind de 764.787,29 mii lei.

Având în vedere că:

* în data de 12.09.2018 a fost eliberat certificatului de înregistrare de către Oficiul Registrul Comerțului (ORC);
* în data de 17 septembrie 2018 a fost încheiat Contractul de delegare a gestiunii serviciului de transport public de călători nr.1 (între Asociația de Dezvoltare Intercomunitară pentru Transport Public București Ilfov și Societatea de Transport București STB S.A.), având ca obiect delegarea prin atribuirea directă agestiunii Serviciului de transport public local cu autobuze, troleibuze și tramvaie către Societatea de Transport București STB SA pe raza administrativ-teritorială a Municipiului București și a Județului Ilfov (pentru Unitățile Administrativ Teritoriale membre ADTPBI beneficiare ale Serviciului de transport public local);

a fost necesară rectificarea Bugetului de Venituri și Cheltuieli pentru anul 2018, cu luarea în considerare a noilor premise (modificarea sursei de finanțare din subvenție PMB în compensație și diferențe de tarif de la ADTPBI; modificarea programului de transport o data cu intrarea în vigoare a Contractului de Delegare a Gestiunii Serviciului de Transport public local, modificarea Organigramei prin Hotărâre AGA cu suplimentarea numărului de posturi cu 195 conducători auto, etc).

Principalii indicatori economico-financiari realizați în anul 2018 (preliminat) comparativ cu anul 2017 se prezintă astfel:

|  |  |  |
| --- | --- | --- |
|  | REALIZĂRI | |
| STRUCTURĂ CHELTUIELI | 2017 | 2018 |
| (preliminat) |
| CHELTUIELI MATERIALE, din care: | **171.800** | **210.969** |
| materii prime, materiale, piese de schimb | 49.011 | 62.388 |
| combustibil | 90.822 | 114.513 |
| energie, gaze, apă | 31.967 | 34.068 |
| LUCRĂRI ȘI SERVICII TERȚI | **14.805** | **15.791** |
| IMPOZITE TAXE VĂRSĂMINTE | **13.109** | **15.426** |
| CHELTUIALĂ DE PERSONAL, din care: | **568.729** | **713.334** |
| AMORTIZĂRI, PROVIZIOANE, alte cheltuieli de exploatare | **48.231** | **280.842** |
| CHELTUIELI FINANCIARE | **2.480** | **1.512** |
| TOTAL CHELTUIELI | **819.154** | **1.237.874** |
|  |  |  |
| STRUCTURĂ VENITURI | 2017 | 2018 |
| (preliminat) |
| VENITURI TOTALE, din care: | **826.334** | **1.025.309** |
| I. VENITURI PROPRII, din care: | 256.634 | 477.450 |
| venituri din încasări din titluri de călătorie | 170.938 | 172.065 |
| compensație 2018 (din luna septembrie) | 0 | 216.120 |
| diferență de tarif 2018 (din luna septembrie) | 0 | 4.900 |
| II. SUBVENȚIE 2017/2018 (până în luna septembrie) | 569.700 | 547.859 |
|

La data de 31.12.2017, Regia a înregistrat costuri totale în valoare de 819.154 mii lei și venituri totale de 826.334 mii lei, rezultând un profit 7.180 mii lei.

La data de 31.12.2018, STB a înregistrat costuri totale în valoare de 1.237.874 mii lei și venituri totale de 1.025.309 mii lei, rezultând o nerealizare a veniturilor, comparativ cu cheltuielile, de 212.565 mii lei, determinată de amortizarea mijloacelor fixe reevaluate (situație preliminată).

Veniturile proprii sunt constituite din:

- încasări din titluri de călătorie;

- alte venituri proprii: venituri aferente transportului (subvenții aferente achiziției mijloacelor fixe din investiții, producția stocată/servicii în curs, publicitate, venituri din penalități, debite din tamponări, imputări, venituri financiare,) și venituri din alte activități (valorificare deșeuri, închiriere utilaje și spații, chirii cămine, diverse avize, ITP, rate locuințe cămine, ore conducere, lucrări și reparații, comision vânzare cartele, etc.);

- compensație, diferență de tarif - din luna septembrie 2018.

Plățile restante la sfârșitul anului 2018 sunt în sumă de 0 mii lei, neexistând furnizori neachitați la data de 31.12.2018.

Creanțele restante înregistrate de societate la data de 31.12.2018 au fost de 130.717,48 mii lei, acestea fiind constituite din:

* 46.969,84 mii lei – creanță PMB;
* 7.733,43 mii lei - sumă de recuperat de la Fondul Național Unic de Asigurări Sociale de Sănătate pentru concedii medicale;
* 70.490,42 mii lei – debitori constituiți pentru penalități la diverse contracte, din care proporția cea mai mare (cca. 96,61 %) o reprezintă suma reprezentând daune interese, penalități de întârziere și dobânzi stabilite în sarcina SC ROMPETROL DOWNSTREAM SRL;
* 416,59 mii lei – sume reprezentând contracte cu clienți diverși;
* 5.107,20 mii lei – debitori diverși.
* **Obiectivele de investiții**

Îmbunătățirea calității serviciului de transport public de persoane se realizează și prin obiectivele de investiții finanțate, fie din surse alocate de Primăria Municipiului București, fie din utilizarea fondurilor proprii.

Ultima listă de investiții 2018, aprobată prin HCGMB nr. 879/12.12.2018 la valoarea de 100.411,93 mii lei credit bugetar cuprinde:

1. Buget alocat pentru realizările fizice din anul 2017 pentru decontare în anul 2018, având valoarea de 18.917,97 mii lei.
2. Obiective de investiții propuse a se realiza în anul 2018, având valoarea de 81.493,96 mii lei.

Urmare alocării fondurilor au fost decontate plățile restante aferente anului 2017, în valoare de 18.916,23 mii lei, după cum urmează:

* 684,10 mii lei = ”Lucrări de modernizare a centralei termice de la sediul depoului Colentina”;
* 493,37 mii lei = ”Lucrări de delimitare a amprizei liniei de tramvai 21 față de traficul auto general prin montare panouri separatoare”;
* 7.606,72 mii lei = 4 buc. ”Modernizări de tramvaie V3A-93 modernizate în varianta V3A-PPC-CA”;
* 295,12 mii lei = 1 buc. ”Autovehicul specializat pentru intervenție la înălțime tip PRB”;
* 641,30 mii lei = 2 buc. ”Autobasculante de 8,5 tone”;
* 3.042,97 mii lei = 6 buc. ”Autoremorchere pentru tractarea vehiculelor”;
* 383,18 mii lei = 1 buc. ”Autovehicul specializat pentru efectuarea lucrărilor de ungere a rețelei de contact troleibuze;
* 2.591,82 mii lei = 1 buc. ”Mașină de echilibrat dinamic rotoarele motoarelor electrice”;
* 960,08 mii lei = ”Instalație de semnalizare a prezenței vagoanelor de tramvai în pasajul Lujerului”;
* 1.543,43 mii lei = 5 buc. ”Automate de vânzare titluri de călătorie RATB”;
* 81,52 mii lei = 1 buc. ”Modernizare autobuz MERCEDES EURO 3 cu sistem de climatizare în salonul de călători”;
* 592,62 mii lei = ”Consolidare și intervenții la clădirile Uzinei de Reparații RATB”.

Suma a fost alocată de către Primăria Municipiului București în luna ianuarie 2018, fiind decontată pe data de 31.01.2018 doar valoarea de 18.323,61 mii lei, întrucât la obiectivul de investiții ”Consolidare și intervenții la clădirile Uzinei de Reparații RATB” CTE – STB nu a avizat serviciul de proiectare, fiind solicitate completări ale documentației, plata fiind amânată până la remedierea de către furnizor a neconcordanțelor, aceasta fiind efectuată in luna decembrie 2018 la valoarea de 592,62 mii lei.

Diferența între programul aprobat și decontările efectuate pentru plățile restante din anul 2017 în valoare de 1,74 mii lei reprezintă rotunjiri ale valorilor obiectivelor de investiții din program.

În ceea ce privește obiectivele de investiții propuse a se realiza în anul 2018, având valoarea de 81.493,96 mii lei, situația se prezintă astfel:

Realizările fizice pentru care s-au alocat fonduri în anul 2018 au avut valoarea de 35.305,42 mii lei,și au fost următoarele:

* 6.358,17 mii lei = 78 buc. ”Modernizare autobuze MERCEDES EURO 3 cu sistem de climatizare în salonul de călători”;
* 4.711,24 mii lei = 2 buc. ”Modernizare tramvaie V3A-93 în varianta V3A – PPC – CA”;
* 7.754,25 mii lei = 56 buc. ”Modernizare troleibuze ASTRA IRISBUS cu sistem de climatizare în salonul de călători”;
* 3.983,26 mii lei = ”Echipamente și licențe software pentru platforma centrală Sistem Taxare”;
* 271,55 mii lei = 2 buc. ”Strunguri paralele SN 500”;
* 96,03 mii lei = 1 buc. ”Elevator camioane 4 coloane, 22 tone”;
* 93,78 mii lei = 1 buc. ”Mașină de rulat filete/profile”;
* 2.105,35 mii lei = 4 buc. ”Stații de spălare automată pentru autobuze”;
* 290,95 mii lei = 1 buc. ”Autovehicul special dotat cu agregat termic de sudură pentru întreținere și reparații linii de tramvai”;
* 767,55 mii lei = 1 buc. ”Automacara 12-16 to”;
* 243,66 mii lei = 1 buc. ”Camion specializat pentru transport mărfuri periculoase”;
* 1.339,94 mii lei = 1 buc. ”Autoremorcher dotat cu instalație de ridicat”;
* 343,69 mii lei = 1 buc. ”Buldoexcavator cu anexă picon”;
* 6.415,50 mii lei = 1 buc. ”Vehicul specializat pentru polizare și profilare șina de tramvai”;
* 530,50 mii lei = 7 buc. ”Motostivuitoare 3,5 tone”.

Realizările fizice pentru care nu s-au alocat fonduri în anul 2018, au avut valoarea de 31.080,09 mii lei.

Diferența de 15.108,45 mii lei, până la suma de 81.493,96 mii lei, se regăsește la obiectivele din “Lista obiectivelor de investiții cu finanțare integrală sau parțială de la buget pe anul 2018” care nu au fost realizate, total sau parțial.

Referitor la investițiile din surse proprii STB pe anul 2018, lista obiectivelor de investiții a fost aprobată la valoarea de 5.910,33 mii lei.

Din surse proprii STB pe anul 2018 s-au efectuat lucrări de montare contoare de gaze și s-au achiziționat dotări independente și confecții DRMT, decontându-se valoarea de 4.366,40 mii lei.

Valoarea totală a obiectivelor de investiții aprobată pe anul 2018 (fără plăți restante din anul 2017) este de 70.751,91 mii lei, în următoarea componență:

* Alocații bugetare = 66.385,51 mii lei
* Surse proprii STB = 4.366,40 mii lei.

Urmareprogramelor de investiții aprobate pe anul 2018 (fără plăți restante din 2017) în valoare totală de 87.404,29 mii lei **(**buget local în valoare de 81.493,96 mii lei → fără plăți restante din anul 2017 + surse proprii în valoare de 5.910,33 mii lei), procentul de realizare a investițiilor pe anul 2018 a fost de 80,95%,având în vedere realizările fizice în valoare de 70.751,91 mii lei (buget local în valoare de 66.385,51 mii lei + surse proprii RATB în valoare de 4.366,40 mii lei).

Decontările pe anul 2018 au fost în valoare de 58.588,06 mii lei (buget local în valoare de 54.221,66 mii lei (plată restanțe 2017+ plată obiective aferente anului 2018 + surse proprii în valoare de 4.366,40 mii lei) iar restul de 31.080,09 mii lei urmează a fi decontați în anul 2019.

Pentru plata datoriei la extern aferentă contractelor cu BEI au fost efectuate plăți în valoare totală de 23.327,78 mii lei, reprezentând rate și dobânzi, după cum urmează:

- 21.171,47 mii lei pentru obiectivul “Modernizarea infrastructurii rețelei de tramvai în zona de sud-vest a Municipiului București”

- 2.156,31 mii lei pentru obiectivul “Sistem de Taxare”.

* **Componenta comercială și de relații cu publicul**

1. *Activitatea Comercială*

Componenta comercială joacă rol important în desfășurarea serviciului de transport public prestat de STB.

Funcțiunea comercială cuprinde activitatea de vânzare, respectiv de control a titlurilor de călătorie, precum și activități de marketing care vizează cu preponderență punerea la dispoziția solicitanților a spațiului publicitar disponibil din cadrul societății.

Acțiunea de vânzare a titlurilor de călătorie, coroborată cu cea de control a acestora reprezintă un factor decisiv în atingerea nivelului veniturilor proprii planificate.

În perioada 01.01.- 31.12.2018, încasările estimative STB s-au ridicat la 183,08 milioane lei (129,22 mil lei RATB respectiv 53,86 mil lei STB), din care 180,14 milioane lei (127,17 mil lei RATB respectiv 52,97 mil lei STB) o reprezintă încasări din titluri și servicii STB, iar 2,94 milioane lei (2,05 mil lei RATB respectiv 0,89 mil lei STB) reprezintă contravaloarea cardurilor contactless – suporturi ale titlurilor de călătorie (1,61% în total încasat).

\*Încasările pentru luna decembrie sunt estimative, înainte de închiderea contabilă.

Situația încasărilor aferente titlurilor de călătorie și serviciilor perioadei analizate se prezintă astfel:

|  |  |  |  |  |
| --- | --- | --- | --- | --- |
| **LUNA** | **Încasare titluri de călătorie si servicii 2017** | **Încasare titluri de călătorie si servicii 2018** | **COMPARATIE** | **PROCENTUAL** |
| **IANUARIE** | 14.959.503,72 | 15.108.076,38 | +148.572,66 | +0,99% |
| **FEBRUARIE** | 14.458.482,58 | 14.184.140,68 | - 274.341,90 | -1,90% |
| **MARTIE** | 15.804.447,23 | 15.647.351,26 | - 157.095,97 | -0,99% |
| **APRILIE** | 13.877.915,27 | 14.984.405,62 | + 1.106.490,35 | +7,97% |
| **MAI** | 15.566.216,09 | 15.822.782,84 | + 256.566,75 | +1,65% |
| **IUNIE** | 14.250.595,56 | 14.449.337,52 | + 198.741,96 | +1,39% |
| **IULIE** | 13.916.249,02 | 14.816.473,72 | + 900.224,70 | + 6,47% |
| **AUGUST** | 13.456.886,10 | 14.104.379,25 | + 647.493,15 | + 4,81% |
| **SEPTEMBRIE** | 15.182.906,07 | 15.398.707,93 | + 215.801,86 | + 1,42% |
| **OCTOMBRIE** | 16.196.450,35 | 17.125.385,41 | + 928.935,06 | + 5,74% |
| **NOIEMBRIE** | 14.941.544,93 | 15.622.999,42 | + 681.454,49 | + 4,56% |
| **DECEMBRIE** | 12.781.788,93 | 12.872.010,28  \*estimativ înainte de închiderea contabilă | +90.221,35 | +0,71% |
| **TOTAL** | **175.392.985,85** | **180.136.050,31** | **+4.743.064,46** |  |

Totodată, în perioada analizată:

- au fost achiziționate prin SMS 328.989 “Abonamente de 1 zi” și 68.017 “Călătorii expres”, în valoare totală de 2,87 mil. lei;

- s-au vândut 55,35 mil. călătorii, în valoare de 73,47 mil. lei;

- s-au efectuat 52,18 mil. validări din portofel electronic și călătorii;

- contravaloarea cardurilor a fost de 2,94 mil. lei, iar cererea de carduri a fost de: 436.988 buc. carduri ACTIV (din care 55.471 au fost emise gratuit clienților, la prima emitere); 1.012.811 buc. carduri MULTIPLU (din care, 59.504 buc. reprezintă pachetele turistice vândute pe linia turistică, 4.316 buc. reprezintă biletele Unice STB+Metrorex, 948.991 reprezintă carduri emise cu titluri de călătorie; 5.476 buc. carduri MULTIPLU pentru automate (emise începând cu data de 01.03.2018); 486 buc. carduri Transport Public Integrat(emise începând cu data de 01.03.2018);105.567 buc. carduri tip SUPRATAXĂ

*TITLURI DE CĂLĂTORIE INTEGRATE STB + METROREX*

Încasarea STB, rezultată din colaborarea cu Metrorex, este următoarea:

În perioada 01.01.- 31.12.2018, prin rețeaua de comercializare titluri de călătorie a STB, au fost înregistrate vânzări estimate (estimativ luna decembrie înainte de închiderea contabilă) în valoare de 56.943,00 lei, din care 22.415,80 reprezintă contravaloarea titlurilor de călătorie STB, 29.174,00 lei reprezintă contravaloarea titlurilor de călătorie METROREX, iar 5.353,20 lei reprezintă contravaloarea cardurilor.

În aceeași perioadă METROREX a înregistrat vânzări din titluri de călătorie STB în valoare de 18.225,70 lei.

Începând cu data de 01.03.2018 s-au pus în funcțiune 5 automate de vânzare, amplasate în următoarele locații: Piața Sudului, Mihai Bravu, Gara de Nord, Piața Romană, Piața Unirii.

În perioada 01.03.2018 – 31.12.2018 (înainte de închiderea contabilă), prin automatele de vânzare s-a încasat suma de 342.553,30 lei.

Menționăm că prin cele 5 automate de vânzare se comercializează toate tipurile de călătorie la tarif integral, emitere de carduri Multiplu cu călătorii și emitere de carduri Transport Public Integrat cu titluri de călătorie integrate STB-METROREX.

Activitatea de control asigură verificarea modului în care se realizează plata taxei de călătorie, constatarea și sancționarea abaterilor săvârșite de călători în mijloacele de transport în comun ce aparțin societății.

Pentru a oferi servicii de calitate prestate în condiții de siguranță și pentru diminuarea numărului de călători neplătitori din mijloacele de transport în comun, și în anul 2018 s-a continuat colaborarea cu Direcția Generală de Poliție Locală și Control a Municipiului București și Poliția Locală a sectoarelor 2,3 respectiv Poliția Locală sector 5. În acest sens, s-au efectuat acțiuni de control în cadrul cărora s-au realizat verificări și s-au aplicat sancțiuni contravenționale, prezentate, comparativ cu anul 2017, în tabelul următor:

|  |  |  |  |  |
| --- | --- | --- | --- | --- |
| **Luna 2017/2018** | **Acțiuni efectuate** | **Suprataxe emise în acțiune** | **Procese verbale de contravenție întocmite** | **Persoane sancționate** |
| *Ianuarie 2017* | *2* | *51* | *35* | *86* |
| **Ianuarie 2018** | **9** | **184** | **69** | **253** |
| *Februarie 2017* | *1* | *40* | *21* | *61* |
| **Februarie 2018** | **9** | **257** | **137** | **394** |
| *Martie 2017* | *9* | *182* | *132* | *314* |
| **Martie 2018** | **8** | **166** | **89** | **255** |
| *Aprilie 2017* | *5* | *97* | *67* | *164* |
| **Aprilie 2018** | **10** | **181** | **108** | **289** |
| *Mai 2017* | *17* | *409* | *463* | *872* |
| **Mai 2018** | **10** | **194** | **145** | **339** |
| *Iunie 2017* | *12* | *356* | *233* | *589* |
| **Iunie 2018** | **9** | **178** | **148** | **326** |
| *Iulie 2017* | *11* | *286* | *201* | *487* |
| **Iulie 2018** | **13** | **236** | **183** | **419** |
| *August 2017* | *11* | *309* | *206* | *515* |
| **August 2018** | **12** | **253** | **136** | **389** |
| *Septembrie 2017* | *14* | *566* | *321* | 887 |
| **Septembrie 2018** | **10** | **239** | **113** | **352** |
| *Octombrie 2017* | *11* | *318* | *161* | 479 |
| **Octombrie 2018** | **9** | **266** | **76** | **342** |
| *Noiembrie 2017* | *10* | *235* | *157* | 392 |
| **Noiembrie 2018** | **12** | **259** | **34** | **293** |
| *Decembrie 2017* | *5* | *144* | *54* | 198 |
| **Decembrie 2018** | **4** | **95** | **-** | **83** |
| *TOTAL 2017* | *108* | *2993* | *2051* | *5044* |
| **TOTAL 2018** | **115** | **2508** | **1238** | **3746** |

În perioada 01 ianuarie – 30 noiembrie 2018 s-au transmis prin poștă către contravenienți un număr de 7.361 procese-verbale de contravenție.

Au fost expediate către Direcțiile/Serviciile de Impozite și Taxe Locale din Municipiul București și provincie, spre executare silită, 18.745 procese-verbale de contravenție.

Având în vedere transformarea Regiei Autonome de Transport București prin schimbarea formei juridice din regie autonomă în societate pe acțiuni, cu denumirea Societatea de Transport București STB S.A., in activitatea Serviciului Control au intervenit următoarele modificări:

- încheierea actelor adiționale între STB S.A., Direcția Generală de Poliție Locală și Control a Municipiului București, Poliția Locală a sectoarelor 1,2,3,5 (instituții cu care societatea colaborează în activitatea de control prin desfășurarea unor acțiuni comune) și Poșta Română (cu care STB S.A. are contract de distribuire a corespondenței, respectiv a proceselor verbale de contravenție);

- înlocuirea vestelor cu însemnele societății și distribuirea acestora corpului de control;

-s-a adăugat un nou element de vestimentație pentru controlorii legitimații de călătorie, respectiv tricoul cu însemnele societății (salariații vor purta tricourile pe perioada verii);

-înlocuirea legitimațiilor controlorilor;

-adaptarea tipizatului procesului verbal de contravenție la noile reglementări legale;

           Conform deciziei nr.1580/23.10.2018, emisă de conducerea Societății de Transport București S.A, începând cu data de 29.10.2018 s-au înființat echipe comune de verificare a serviciului de transport prestat de către STB S.A. (controlor cap linie SDMCT și un controlor legitimații de călătorie din cadrul Serviciului Control), respectiv verificarea încadrării în itinerar a curselor, modul de înregistrare a semicurselor în foile de parcurs la capete de linie și funcționarea echipamentelor SAT în vehicule.

În perioada ianuarie-noiembrie 2018, s-a realizat activitatea de verificare și răspuns pentru un număr de 1.289 sesizări, sugestii și reclamații depuse de petenți sau transmise de diverse instituții publice cu privire la activitatea de verificare a titlurilor de călătorie.

Printre motivele invocate în sesizări și petiții pot fi enumerate: solicitarea anulării procesului-verbal de contravenție/restituirea suprataxei, funcționarea defectuoasă a validatoarelor, a cardurilor de transport și a reîncărcării online, în urma cărora s-au generat situații de titlu inexistent la momentul controlului, comportamentul salariaților în relația cu călătorii (limbaj, atitudine, nelegitimare, informații eronate), reținerea cardurilor călătorilor de către corpul de control, solicitare informații validare card etc.

Datorită unei promovări media agresive la adresa corpului de control, s-a creat o situație tensionată între călători și corpul de control. A fost afectată în mod deosebit credibilitatea controlorilor legitimații călătorie și a metodelor aplicate în activitatea de verificare a călătorilor. Pentru a detensiona acest aspect, s-au demarat campanii de promovare prin diverse metode:

* reportaje în colaborare cu persoane cunoscute în media (actori, cântăreți, persoane publice);
* participarea la o serie de filmări în vederea evidențierii momentelor pe care controlorii le întâmpină în relația cu călătorii neplătitori;
* difuzarea de imagini în emisiuni de știri, pe canale cu rating crescut, în care controlorii sunt agresați fizic;
* participarea corpului de control la evenimente organizate de societate (ex: simularea cutremurului, unde un număr de 72 controlori legitimații de călătorie, însoțiți de conducerea serviciului, au acționat în data de 14.10.2018 în incinta și vecinătatea Spitalului Victor Gomoiu și a Arenei Naționale, alături de celelalte structuri PMB la pregătirea taberei de sinistrați), controlorii purtând vesta cu însemnele societății în vederea asimilării pe un fond mai blând a corpului de control de către publicul călător;
* mobilizarea controlorilor pentru a oferi flori doamnelor și domnișoarelor în ziua de 8 martie și apă minerală în zilele caniculare.

Activitățile din sfera marketing-publicitate au avut ca obiectiv atragerea de venituri suplimentare prin închirierea spațiilor publicitare aparținând societății (pe vehicule, stâlpi, centre din rețeaua de vânzare a titlurilor de călătorie) și prin desfășurarea unei campanii susținute de promovare a liniei turistice Bucharest City Tour.

*Proiectul Bucharest City Tour – 2018*

În vederea diminuării cheltuielilor generate de funcționarea liniei turistice, pentru susținerea financiară a proiectului, și în sezonul 2018 s-au căutat soluții pentru acoperirea cheltuielilor, inclusiv prin atragerea de venituri suplimentare din publicitate; astfel au fost încheiate:

* 14 contracte pentru vânzare module publicitare pe materialele de promovare (hărți, flyere), în valoare totală de 8.860,00 euro + TVA, în baza tarifelor aprobate prin Hotărârea Consiliului de Administrație;
* 19 contracte de parteneriat cu hoteluri și agenții de turism pentru promovarea liniei turistice, respectiv vânzarea de vouchere către clienții hotelurilor și Agențiilor de turism partenere;
* un contract de parteneriat cu SC Travel Maker pentru vânzarea online de către Agenție a legitimațiilor turistice.

De asemenea, au fost organizate 9 tururi exclusive, fiind facturate titluri turistice în valoare de 9.175 lei inclusiv TVA.

*Manualul de identitate*

În baza contractului încheiat cu Compania Municipală de Publicitate și Afișaj, a fost realizat Manualul de identitate vizuală, fiind predat Societății de Transport STB S.A. în data de 18.09.2018.

Manualul de identitate a fost construit pe sigla aleasă de către Conducerea RATB, aprobată de către Consiliul de Administrație al RATB.

În anul 2018 au fost întreprinse demersuri în vederea reînnoirii înregistrării ca mărci la OSIM a cardurilor ACTIV, MULTIPLU, SUPRATAXA.

*Campanii desfășurate pe parcursul perioadei analizate:*

* “Un card de transport pentru fiecare tip de călător” având drept scop informarea călătorilor cu privire la utilizarea corectă a cardurilor de transport și necesitatea validării.
* Campanie de influențare a călătorilor privind respectarea normelor civilizate de călătorie, pentru a readuce în atenția publicului călător, cât și conștientizarea acestuia cu privire la normele de desfășurare a transportului în comun, atât în condiții de siguranță, cât și în condiții civilizate de călătorie.
* Campanie de informare a călătorilor privind utilizarea validatoarelor din vehiculele OTOKAR.

*Gestionarea clipurilor cu mesaje de interes public pe LCD-urile din vehiculele Euro 4*

În baza Convenției de Colaborare semnate cu Municipiul București prin Direcția Cultură, Sport, Turism, au fost trimise spre difuzare 26 de clipuri care promovează instituții publice de cultură de interes local (IPCIL), ori un eveniment/spectacol desfășurat de către acestea, în perioadele solicitate: Opera Comică pentru Copii, Teatrul ODEON, Teatrul Bulandra, Teatrul Ion Creangă, Teatrul Țăndărică, Teatrul de Revistă Constantin Tănase, Teatrul Evreiesc de Stat , etc.

În afara acestei Convenții de Colaborare au fost trimise spre difuzare, pe ecranele LCD din autobuzele Mercedes Euro 4, 15 clipuri care promovau o informație de interes public (campanii care nu au avut nici o implicație sau obligație de ordin financiar din partea RATB/STB în realizarea obiectivelor acesteia): Campania *“N-avem sânge!”,* campania *„Prevenirea criminalității, - pregătirea* *antivictimală și antiinfracțională a populației“,* al cărei scop a fost transmiterea unui mesaj în vederea reducerii riscului victimal pe linia infracțiunilor de furt prin împrietenire; Campania “*Donează o șansă la viață”* eveniment dedicat “Zilei Mondiale a Donatorilor de Celule Stem Hematopoietice” Septembrie 2018constând în informarea populației cu privire la șansa unei vieți noi pe care o oferă prin simpla donare de celule stem, etc.

În baza Protocolului de colaborare încheiat în luna iulie 2018 între RATB și instituții subordonate PMB, organizatoare de evenimente, respectiv ARCUB, CRAERT, PROEDUS, CTMB, CMAB, CSMB, ASPA, la solicitarea acestor instituții, au fost derulate prin intermediul vehiculelor S.T.B. SA 32 campanii de interes public. În cadrul acestor campanii au fost decorate un număr de 212 vehicule, pentru o parte din campanii fiind solicitată si expunere de afișe in interiorul vehiculelor.

De asemenea, în anul 2018 au fost desfășurate activități informative, activități privind atragerea unui plus de imagine asupra instituției prin realizarea unor acțiuni care vizează îmbunătățirea relațiilor cu publicul călător și creșterea nivelului de calitate al serviciilor de transport, insistându-se asupra diversificării modalităților de comunicare cu cetățenii, respectiv creșterea numărului de călători și a veniturilor: realizarea de Afișe cu instrucțiuni de validare română/ engleză pentru Liniile Expres si asigurarea prezentei acestora in stare optimă informării călătorilor; acordarea unei atenții sporite călătorilor străini în sensul informării acestora cu privire la validarea corecta a titlurilor de călătorie. In acest sens s-a menținut difuzarea în vehiculele de pe liniile Expres, dotate cu LCD-uri, a unui clip informativ/demonstrativ in limba engleza privind validarea corecta a titlurilor de călătorie. Acest clip se adresează in special calatorilor străini si este difuzat pe LCD-urile din vehiculele liniilor Expres 780, 783; difuzarea de clipuri informative in limba romană privind Sistemul Automat de Taxare, care au fost postate pe LCD-urile din vehicule. Aceste acțiuni au avut drept scop menținerea in atenția călătorilor a modului în care poate fi utilizat cardul Activ/Multiplu, respectiv informații cu privire la portofelul electronic, necesitatea validării și titlurile de călătorie disponibile.

Activitățile specifice în domeniul achizițiilor publice la nivel de S.T.B., se desfășoară respectând prevederile Legii 99/2016 și H.G. nr. 394/2066, in ceea ce privește modul de realizare a achizițiilor sectoriale, procedurile de atribuire a contractelor sectoriale și de organizare a concursurilor de soluții, instrumentele și tehnicile specifice care pot fi utilizate pentru atribuirea contractelor sectoriale.

În perioada analizata societatea a organizat 254 proceduri de achiziție publică, din care: 189 **proceduri de achiziții de produse, 48 proceduri de achiziție de servicii și 17 proceduri de achiziție de lucrări.** Dintre cele 254 proceduri organizate in cursul anului 2018, 236 au fost desfășurate exclusiv online.

De asemenea, se afla în curs de atribuire procedura de achiziție de „Upgrade versiune actuală SAP ECC 6.0 la SAP S/4 HANA”, contract ce va asigura îmbunătățirea sistemului informatic de gestiune a organizației, cu rezultate în eficientizarea deciziilor manageriale ale societății.

În perioada analizată s-au elaborat și semnat o serie de contracte, ca urmare a procedurilor atribuite și ca urmare a derulării acordurilor cadru încheiate în perioada anterioară, după cum urmează: 182 Acorduri cadru (AC), **551** Contracte subsecvente (CS), **67** Contracte ferme (CF) și 1 Contract de achiziții directe (CAD).

De asemenea, în anul 2018: s-au derulat 313 acorduri cadru, 491 contracte de furnizare/subsecvente și 231 comenzi de aprovizionare, aflate în diferite stadii de derulare, s-au transmis spre certificare și avizare la conducerea societății respectiv pentru plată, 2.398 facturi, s-au transmis 57 notificări pentru înlocuire/reparare în termenul de garanție, s-au transmis 24 notificări pentru neconformități la livrare, s-au transmis 81 notificări pentru nerespectarea contractelor, ce prevăd penalități/daune, s-au întocmit 121 documente constatare inițiale pentru evaluarea furnizorilor si 84 documente constatatoare finale, s-au întocmit 2.595 Note de recepție și constatare de diferențe, pentru livrările efectuate.

În perioada analizată au fost întocmite 24 acte adiționale pentru prelungire valabilitate/ modificare clauze contractuale la contractele de transport public de persoane pe liniile preorășenești și liniile urbane prelungite, încheiate cu primăriile: 1 Decembrie (1 act adițional), Afumați (1 act adițional), Bragadiru (4 acte adiționale), Buftea (1 act adițional), Chiajna (4 acte adiționale), Chitila (2 acte adiționale), Clinceni (2 acte adiționale), Dobroești (1 act adițional), Domnești (1 act adițional), Măgurele (1 act adițional), Mogoșoaia (1 act adițional), Otopeni și Popești Leordeni (1 act adițional), Pantelimon (1 act adițional), Berceni (1 act adițional), Jilava (1 act adițional).

Au fost încheiate convenții, având ca obiect repararea autovehiculelor avariate în urma evenimentelor de circulație astfel:

-pentru autobuzele Otokar, a fost încheiată 1 convenție cu Otokar Europe Filiala București SRL achiziționate în anul 2018, cu valabilitate până la data expirării perioadei de garanție.

-pentru autobuzele Mercedes au fost încheiate 7 convenții de colaborare pe o perioadă de patru ani (31.12.2018 – 31.12.2022).

*II. Activități desfășurate în domeniul relațiilor cu publicul*

Comunicarea Societății de Transport București (fostă RATB) cu publicul călător și diferite instituții publice și private este structurată pe două domenii de activitate, cu atribuții complementare:

- ***Activitatea de relații cu mass-media și informații publice*** - cu activități de coordonare a relației cu mass-media; activități de gestionare a website-ului STB S.A. în privința comunicatelor publice, anunțurilor și administrării primei pagini și/sau a paginilor din punctul de vedere al imaginii Societății, de gestionare a canalelor de comunicare prin internet ale STB S.A. (conturile de Twitter și Facebook) și coordonare/organizare de evenimente care au ca scop îmbunătățirea imaginii STB S.A.;

- ***Activități de comunicare în domeniul relațiilor cu publicul și instituționale*** (soluționare a petițiilor; gestionarea corespondenței primite pe adresele de e-mail [info@stbsa.ro](mailto:info@stbsa.ro) și [relatii.publice@stbsa.ro](mailto:relatii.publice@stbsa.ro) și pe web-site-ul [www.stbsa.ro](http://www.stbsa.ro) – la rubrica „Sugestii și reclamații”; informarea publicului prin mai multe canale de comunicare: postări pe site-ul oficial, pe pagina de Facebook, prin mesaje Twitter, prin mass-media; interacțiunea directă cu clienții la sediul Societății și prin telefon, audiențe, asigurarea activității de secretariat la nivel de management superior, registratură-curierat, corespondență instituțională și derularea activităților de predare-primire a obiectelor pierdute în vehiculele STB S.A.).

Activitățile s-au desfășurat ținând cont de prevederile legislative, respectiv Legea 544/2001 privind liberul acces la informațiile de interes public, H.G. 123/2002 pentru aprobarea normelor metodologice de aplicare a Legii nr. 544/2001 și O.G. 27/2002 privind reglementarea activității de soluționare a petițiilor, aprobată, cu modificări și completări, prin Legea nr. 233/2002, dar și cu respectarea Codului Muncii, Contractului Colectiv de Muncă și Regulamentului Intern.

***Activitatea de relaționare cu mass-media***

În perioada 01.01.2018 - 31.12.2018, în publicațiile on-line au apărut 1880 de articole (262 pozitive, 1380 neutre și 238 negative). Pentru a oferi o imagine de ansamblu a instituției în relatările presei on-line românești, au fost elaborate rapoarte de presă (pe baza aparițiilor din media), care au fost înaintate conducerii.

Au fost formulate și transmise 129 de răspunsuri la solicitările în baza Legii 544/2001, privind liberul acces la informațiile de interes public.

A fost asigurată intermedierea accesului jurnaliștilor în unități pentru diverse acțiuni (documentare, fotografii, filmări).

Pe acest segment de activitate au mai fost desfășurate și alte acțiuni de îmbunătățire a imaginii STB S.A. (fostă RATB), prin proiecte de colaborare, precum:

* continuarea proiectului de colaborare cu Direcția de Cultură, Sport, Turism din cadrul Primăriei Municipiului București pentru promovarea evenimentelor culturale. Acest proiect cultural a debutat în luna decembrie 2016 și s-a desfășurat timp de doi ani, până în luna decembrie 2018, având ca scop creșterea interesului cetățenilor Capitalei pentru actele de cultură oferite de municipalitate și, totodată, fidelizarea deținătorilor de abonamente. În perioada ianuarie - decembrie 2018, un număr de 22 de instituții de cultură bucureștene (teatre, circ, muzee) au oferit invitații duble posesorilor de abonamente care s-au înscris în concurs. Au participat 5780 de călători, din care 2517 au fost declarați câștigătorii premiilor oferite (cu excepția lunilor iunie, iulie și decembrie, când partenerii noștri din domeniul cultural nu au oferit invitații, stagiunea teatrală fiind închisă). Acțiunea s-a bucurat de succes și apreciere din partea călătorilor, care sunt astfel încurajați să continue să utilizeze serviciile de transport public de suprafață și să achiziționeze abonamente. Din acest motiv, contractul de colaborare a fost prelungit pentru încă doi ani.
* în ziua de 28 octombrie 2018, Societatea de Transport București a oferit cetățenilor Capitalei “Parada tramvaielor de epocă”, eveniment socio-cultural devenit deja tradiție, întrucât este organizat în fiecare an cu ocazia sărbătorii Sfântului Dimitrie cel Nou, Ocrotitorul Bucureștiului. Astfel, în ziua respectivă, în intervalul orar 11:00 – 13:00, trei tramvaie de epocă au circulat pe traseul Depoul Victoria, Bulevardul Iancu de Hunedoara, Șoseaua Ștefan cel Mare, Obor, Calea Moșilor, Piața Sfântu Gheorghe și retur. Atmosfera a fost animată de o fanfară, precum și de actori, îmbrăcați în costume de epocă, angajați ai teatrelor bucureștene cu care STB S.A. are parteneriat de promovare reciprocă a imaginii și activităților.
* începând de la jumătatea lunii noiembrie 2018, timp de un an, în cadrul proiectului de artă urbană denumit “Călători printre culori”, pe liniile 1 și 10 circulă două tramvaie pictate cu elemente culturale specifice din Spania, Suedia, Grecia și România. Proiectul este organizat de Institutul Cultural Român, Fundația Culturală Greacă și ambasadele Spaniei și Suediei la București, în parteneriat cu Societatea de transport București și Primăria Municipiului București, prin Centrul de programe educative PROEDUS.
* pe 1 decembrie 2018, de Ziua Națională a României, între orele 11:00-13:00, a avut loc Parada tramvaielor de epocă aflate în patrimoniul Societății de Transport București. Astfel, în cadrul acestui eveniment dedicat Centenarului Marii Uniri, trei tramvaie de epocă au străbătut central Bucureștiul, iar printre călători s-au aflat și personaje îmbrăcate în costume care amintesc de vremurile de altădată.
* pe 23 decembrie 2018, între orele 12:00-15:00, Societatea de Transport București a oferit cetățenilor Capitalei o plimbare cu “Tramvaiul lui Moș Crăciun”, eveniment organizat cu ocazia sărbătorilor de iarnă. Pe parcursul călătoriei cu tramvaiul de epocă, copiii au fost întâmpinați de Moș Crăciun, de la care au primit cadouri surpriză, iar părinții lor au ascultat colinde interpretate de corul angajaților STB S.A.

***Activitatea de relații cu publicul***

În anul 2018 au fost publicate 131 de informări și comunicate de presă pe site-ul [www.stbsa.ro](http://www.stbsa.ro), pentru informarea directă a călătorilor și/sau pentru preluarea informațiilor de către reprezentanții mass-media. Astfel, au fost furnizate publicului informații cu privire la: devieri/suspendări de trasee cu ocazia organizării unor evenimente în Capitală, reveniri la traseele de bază, înființări/reamplasări/schimbări de denumiri de stații, suplimentarea capacității de transport pe anumite linii, continuarea proiectului Bucharest City Tour, transformarea liniilor preorășenești în linii regionale, măsuri pentru creșterea calității serviciilor STB S.A. (creșterea numărului de vehicule cu instalații de climatizare), evenimente organizate de STB S.A. și diverse proiecte derulate de RATB/STB S.A. și PMB pentru creșterea numărului de călători și fidelizarea utilizatorilor serviciilor de transport de suprafață (ex.: înnoirea parcului de vehicule prin achiziția autobuzelor Otokar, executarea unor lucrări de creare a benzii unice de transport pentru tramvaiele liniilor 1 și 10 etc), anunțuri de licitații, anunțuri de achiziții publice, anunțuri de angajare, etc.

Activitatea de gestionare a paginii de Facebook presupune postarea comunicatelor de presă, a articolelor despre RATB/STB S.A. preluate din presă, poze din arhivă și monitorizarea aparițiilor referitoare la Regie/Societate, selectarea și editarea imaginilor aferente comunicatelor afișate, informații și fotografii legate de diferite evenimente derulate de RATB/STB S.A. sau în colaborare cu alți parteneri etc.

O altă măsură de îmbunătățire a comunicării Societății de Transport București cu publicul călător este funcționarea unui cont de Twitter (<http://twitter.com/Clienti_stbsa>), prin care călătorii sunt informați în timp util despre toate modificările de trasee, întârzierile sau blocajele în trafic ale vehiculelor STB S.A. și pot opta pentru utilizarea unor rute sau mijloace de transport alternative. Din ianuarie și până în decembrie au fost transmise pe Twitter 1481 de mesaje informative, iar din aprilie 2016, de la lansarea serviciului, și până la sfârșitul anului 2018 au fost publicate 3480 de postări.

Pe site-ul Societății de Transport București, la secțiunea “Sugestii și reclamații”, în perioada 01.01.2018 - 31.12.2018 a fost înregistrat un număr de 4119demesaje.

Pe adresa de email [info@stbsa.ro](mailto:info@stbsa.ro) au fost înregistrate 19495 de mesaje, numărul emailurilor primite în 2018 fiind mai mare față de anul anterior cu aproximativ 3500 (16061 mesaje primite în 2017). La adresa de email [relatii.publice@stbsa.ro](mailto:relatii.publice@stbsa.ro) au fost trimise anul trecut 308 mesaje - dintre acestea, un număr de 46 reprezintă sesizările direcționate prin email, spre soluționare, de reprezentanții ANPC.

În categoria propunerilor, sesizărilor/reclamațiilor și solicitărilor de informații primite din partea publicului pe suport de hârtie (fie prin serviciile de poștă, fie prin depunerea directă la Registratură), în perioada analizată au fost transmise 1263scrisori, din care: 932către diverse instituții publice, asociații, organizații (structuri guvernamentale, Primăria Municipiului București, primării de sector, consilii locale, Administrația Domeniului Public, Administrația Străzilor, Brigada de Poliție, Ministerul Transporturilor, ADTPBI etc.); 331 către persoane fizice.

De la începutul anului și până la data de 13.09.2018 (data când RATB a devenit oficial societate pe acțiuni cu denumirea Societatea de Transport București – STB S.A.), trimestrial au fost realizate rapoarte referitoare la situația reclamațiilor privind calitatea transportului, precum și informări cu privire la situația defalcată a reclamațiilor justificate, conform solicitării Autorității Municipale de Reglementare a Serviciilor Publice (AMRSP). De la această dată și până la sfârșitul anului 2018, au fost întocmite raportări referitoare la situația reclamațiilor privind calitatea transportului, conform contractului de delegare a gestiunii serviciului de transport public local de călători semnat între Societatea de Transport București STB S.A. și Asociația de Dezvoltare Intercomunitară pentru Transport Public București-Ilfov (ADTPBI).

Pentru a veni în sprijinul călătorilor și a aduce un plus în ceea ce privește comunicarea deschisă cu aceștia, începând din vara anului 2018 a fost înființat Oficiul de Obiecte Pierdute.

În perioada 20.07.2018 – 31.12.2018 au fost înregistrate 59 de solicitări privind obiectele pierdute în vehicule.

Pentru a marca un moment important în istoria acestei instituții, a fost realizat un film în care au fost surprinse, cronologic, toate schimbările prin care a trecut Societatea de Transport București STB S.A., de la înființare și până în prezent.

A mai fost realizat materialul de informare (postat pe site-ul official) cu privire la un nou proiect al STB S.A. denumit Bucharest Events Tram, prin care oferă călătorilor posibilitatea să facă o plimbare prin București, contracost, cu un tramvai de epocă.

* **Managementul resurselor umane**

Politica de resurse umane constituie unul dintre elementele importante în asigurarea condițiilor necesare pentru îndeplinirea obiectivelor organizației, având în vedere rolul resurselor umane în creșterea eficienței, acestea posedând capacitatea de a amplifica considerabil efectul utilizării celorlalte resurse.

Obiectivele principale ale activității de management al resurselor umane desfășurată în cadrul Regiei Autonome de Transport București/ Societății de Transport București sunt:

Realizarea unui corp de personal contractual competent:

- creșterea nivelului de pregătire profesională;

- menținerea stabilității personalului

În anul 2018, pe segmentul resurse umane: au fost întocmite 2337 referate pentru angajare, prime de pensionare, modificare funcție/punct de lucru/nivel de salarizare, etc; au fost întocmite 938 contracte individuale de muncă, peste 400 contracte de confidențialitate și contracte de stagiu, peste 1600 contracte de garanție; au fost întocmite 2736 decizii (încetare CIM, constituire comisie, de sancționare, de radiere, delegare/detașare, suspendare CIM, etc); au fost întocmite 36706 acte adiționale (transformarea regiei în STB, prelucrare date cu caracter personal, modificare drepturi salariale, definitivări, modificare spor vechime, modificare timp de lucru, schimbare punct de lucru/ entitate organizațională, reluare activitate); s-au eliberat 1953 adeverințe (dosare pensionare, sporuri diverse); au fost întocmite 282 dosare de pensionare; s-au organizat concursuri pentru ocuparea de posturi vacante.

A fost elaborat și aprobat, prin Decizia nr. 3308/11.07.2018, Regulamentul de Funcționare și Organizare al Comisiei de evaluare și inventariere a bunurilor primite cu titlu gratuit cu prilejul unor acțiuni de protocol în exercitarea mandatului sau a funcției.

A fost actualizat și aprobat, prin Decizia nr. 3309/11.07.2018, Codul de Conduită Etică Profesională al Angajaților RATB.

Procesul de formare a personalului în scopul îmbunătățirii performanțelor profesionale este asigurat de **Biroul Formare Profesională** (care are în componență Centrul de Pregătire și Perfecționare în Transporturile Rutiere și Școala de conducători auto).

Activitățile desfășurate în cursul anului 2018 au vizat în principal:

- desfășurarea, în cadrul Biroului Formare Profesională, Centrului de Pregătire și Perfecționare în Transporturile Rutiere - RATB/ STB și Școlii de Conducători Auto – RATB/STB, a cursurilor de: calificare, perfecționare, specializare, atestate profesionale conducători vehicule, reconversie profesională, comunicare – mijloc de îmbunătățire a performanțelor profesionale – casieri; testărilor anuale; stagiilor de practică; cursurilor TESA –firme terțe, etc. la care au participat în total 2.894 persoane.